בית ילדותו של רפין בזדרוונבה שבבלארוס.
**איליה יפימוביץ' רֶפִּין** (ברוסית: **Илья́ Ефи́мович Ре́пин**; 24 ביולי 1844 (יוליאני) – 29 בספטמבר 1930) היה צייר ופסל רוסי שנודע בסגנונו הריאליסטי אשר היווה השראה רבה לציירי השנים הראשונות של ברית המועצות ולסגנון הריאליזם הסוציאיליסטי שפותח בשנים אלה.

קורות חיים
----------

### ילדותו והשכלתו

רפין נולד בעיר צ'והויב הסמוכה לחרקיב, באזור סלובודה אוקראינה. הוריו היו ממשפחת הקוזקים עם הכינוי ריפה. בשנת 1866 סיים התמחותו אצל צייר איקונות מקומי בשם בונאקוב, ונסע לסנקט פטרבורג על מנת ללמוד באקדמיה הקיסרית לאמנויות. בין השנים 1873–1876, כחלק מלימודיו, ובעזרת מלגה מהאקדמיה נסע לאיטליה ולפריז בה התגורר זמן קצר והושפע רבות מהאימפרסיוניזם הצרפתי (אף שסגנונו נותר שמרני באופיו, ודומה יותר לציוריו של רמברנדט מאשר לסגנון האימפרסיוניסטי).

### קבוצת הנודדים

בשנת 1878 הצטרף רפין ל"איגוד אמני פרדויז'ניקי" אשר כונו "הנודדים". איגוד אמנים זה יצא נגד הפורמליזם של האקדמיה. ציוריו של רפין "סבלי רפסודות הוולגה" הביא לו הצלחה רבה. יצירה זו הציגה את פשוטי העם, אולם היצירה הציגה אותם כשהם מלאי תקווה לעתיד.

החל משנת 1882 התגורר בסנקט פטרבורג.

### נושאים היסטוריים ונושאים עדכניים

"תהלוכת חג הפסחא בקורסק", 1880-83 (גלריית טרטייקוב, מוסקבה).
תשובת הקוזקים הזאפורוז'יאנים לסולטאן מחמט הרביעי, 1880-91 (המוזיאון הרוסי, סנקט פטרבורג).
זמן קצר לפני הירצחו של הצאר אלכסנדר השני, בשנת 1881, החל רפין לצייר יצירות הנוגעות לתנועה המהפכנית הרוסית ובהן "הסירוב להתוודות", "מאסרו של המפגין", "הפגישה" ו"הם לא צפו זאת". יצירתו רחבת הממדים "תהלוכת חג הפסחא בקורסק" נחשבת ליצירת המייסדת את הסגנון הלאומי הרוסי המודרני. היצירה מציגה, בהסוואה של תמה דתית (תהלוכת הפסחא) את המעמדות השונים ברוסיה, ואת המחלוקות וההתנגשויות ביניהם.

בשנת 1885 השלים רפין את היצירה "איוואן האיום ובנו" המציגה את איוואן אוחז בבנו אותו הרג, ברגעי מותו של הבן. יצירה פסיכולוגית זו מדגישה את השיגעון של איוואן ואת האימה מחד, למול השלווה של הבן.

אחת מהיצירות הידועות של רפין היא "תשובת הקוזקים הזאפורוז'יאנים" אותה יצר במשך שנים רבות. רפין ראה בנושא היצירה כיצירה המבטאת את האידיאלים של החירות, השוויון, והאחווה, וכסמל לעצמאות הקוזאקים ובייחוד עצמאות הקוזאקים האוקראינים. רפין החל לעבוד על היצירה בראשית שנות ה-70 של המאה ה-19 והשלימה בשנת 1891. היצירה נרכשה זמן קצר לאחר שהושלמה על ידי הצאר עבור 35,000 רובלים. סכום עצום באותה עת.

רפין צייר דיוקנאות של אישי תרבות מובילים וידועים ובהם הסופר לב טולסטוי, המדען דמיטרי מנדלייב, הסוחר העשיר פאבל טרטיאקוב, והמשורר האוקראיני טאראס שווצ'נקו.

בשנת 1903 הזמינה ממשלת האימפריה הרוסית יצירה רבת ממדים (499 על 877 ס"מ) המתארת את מועצת המדינה של רוסיה הקיסרית.

### עבודות מאוחרות

רפין תכנן את ביתו שלו, שנבנה צפונית לסנקט פטרבורג, באזור קואוקלה. בעקבות מהפכת אוקטובר ב-1917 הכריזה פינלנד על עצמאותה, ורפין מצא עצמו מתגורר בפינלנד. רפין סירב להזמנת מוסדות שונים לשוב לברית המועצות בטענה שהוא זקן מכדי לעבור דירה. בתקופת חייו זו התמקד רפין בציור יצירות דתיות, אולם יצירתו האחרונה מתארת קוזקים אוקראינים.

רפין נפטר בביתו בשנת 1930. לאחר מלחמת ההמשך הועבר השטח בו התגורר לברית המועצות, וביתו מהווה חלק מאתר מורשת עולמית של "האנדרטאות סביב סנקט פטרבורג".

בשנת 1940 נפתח המבנה לציבור כמוזיאון.

אזכורים תרבותיים
----------------

יצירתו של אלכסנדר גלאזונוב משנת 1889 "רפסודיה אוריאנטלית" (אופוס 29) מוקדשת לאיליה רפין.

גלריית תמונות
-------------

* "איוואן האיום ובנו ביום שישי, 16 בנובמבר 1581", 1870-1873 (גלריית טרטייקוב, מוסקבה)"איוואן האיום ובנו ביום שישי, 16 בנובמבר 1581", 1870-1873 (גלריית טרטייקוב, מוסקבה)
* אנשי הסירות על הוולגה, 1870-73 (המוזיאון הרוסי, סנקט פטרבורג)אנשי הסירות על הוולגה, 1870-73 (המוזיאון הרוסי, סנקט פטרבורג)
* הדוכס הגדול בוחר את כלתו, 1885הדוכס הגדול בוחר את כלתו, 1885
* דיוקנו של לב טולסטוי, 1887דיוקנו של לב טולסטוי, 1887
* דיוקנו של דמיטרי מנדלייבדיוקנו של דמיטרי מנדלייב
* חתונתו של הצאר ניקולאי השני ואלכסנדרה פיודרובנה, 1894חתונתו של הצאר ניקולאי השני ואלכסנדרה פיודרובנה, 1894
* המלחין מודסט מוסורגסקיהמלחין מודסט מוסורגסקי
* בתו של האמןבתו של האמן
* סופיה אלכסייבנהסופיה אלכסייבנה
* אפנאסי פטאפנאסי פט
* פושקין הצעיר מדקלם אחד משיריו בפני גברייל דרז'אבין (1911)פושקין הצעיר מדקלם אחד משיריו בפני גברייל דרז'אבין (1911)
* מניפסט אוקטובר, 1906-1911מניפסט אוקטובר, 1906-1911

קישורים חיצוניים
----------------

ויקישיתוף מדיה וקבצים בנושא **איליה רפין** בוויקישיתוף
* 

* אתר האינטרנט הרשמי של איליה רפין
* יצירותיו של רפין
* יצירותיו של רפין
* יצירותיו של רפין
* ביתו של רפין
* איליה רפין, באתר "Find a Grave" (באנגלית)
* איליה רפין, באתר אנציקלופדיה בריטניקה (באנגלית)

הערות שוליים
------------

1. ↑  תאריך הלידה לפי הלוח היוליאני הוא 24 ביולי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308917705171
* BIBSYS: 90148637
* BNE: XX1048022
* BnF: cb11974896b (data)
* CiNii: DA00610817
* GND: 11859981X
* ICCU: UBOV063404
* ISNI: 0000 0001 2277 9324
* KulturNav: f96bf027-4a1e-4d2e-b2c4-c0fd589af4e9
* LCCN: n79075231
* LNB: 000159326
* MusicBrainz: 7ba03e68-0bbe-4227-830b-388c36c5653a
* NDL: 00454006
* NKC: jn20000701491
* NLG: 62872
* NLK: KAC200801385
* NLP: a0000001180003
* NSK: 000097993
* NTA: 070195250
* RERO: 02-A000136955
* RKD: 67240
* SELIBR: 86652
* SNAC: w6060nth
* SUDOC: 027779769
* ULAN: 500024225
* VIAF: 30329364
* WorldCat: lccn-n79075231

 |